Gaza nakon prekršenog primirja - ponovno izoliranost i strah 
Obama rekao da svatko ko gleda ubijanje djece i žena, te drugih nevinih civila u Gazi, ne može biti miran i ravnodušan, i naglasio da medjunarodna zajednicapod hitno mora nastaviti tragati za trajnijim primirjem kako bi se ljudi spasili od stradanja.
Glas Amerike, Washington & Gaza City Predsjednik Barack Obama je prije nekih sat vremena izjavio da je Hamas krivac za nagli prekid primirja koje je bilo dogovoreno jučer kako bi se stanovnicima Gaze omogućilo da nabave hranu i druge potrebštine. Govoreći na press konferenciji u Bijeloj Kući, američki predsjednik je takodjer pozvao Hamas da odmah i bezuvjetno pusti zarobljenog izraelskog vojnika, i dodao da će biti izuzetno teško - ako ne i nemoguće - ponovno uspostaviti trajnije primirje ako ni Izrael ni medjunarodna zajednica ne mogu računati na Hamas da ispoštuje dogovorenu obustavu vatre. Hamas medjutim tvrdi da je Izrael izmislio pricu o otetom vojniku, i da oni to nisu ucinili. Obama je potom rekao da svatko ko gleda ubijanje djece i žena, te drugih nevinih civila u Gazi, ne može biti miran i ravnodušan, i naglasio da medjunarodna zajednica jednostavno pod hitno mora nastaviti tragati za trajnijim primirjem kako bi se ljudi spasili od stradanja. U medjuvremenu Izraelski i Hamasovi borci u Gazi se medjusobno optuzuju za krsenje kratkotrajnog prekida vatre. No, prije toga, stanovnici Gaze uspjeli su da iskoriste nekoliko sati mira i bar na kratko - žive normalno. Kad je jutros po lokalnom vremenu započelo primirje, ljudi su pohitali na plažu, nakon više od tri sedmice prisilnog boravka u domovima. I ribari su pokrenuli svoje brodice, premda oprezno, da ne odu predaleko. Jedno od stovarišta gasa za domaćinstvo bilo je otvoreno i gradjani su požurili da obnove rezerve gasa za kuhanje. Premda je goriva bilo dovoljno svo vrijeme ovog sukoba, vlasnici pumpnih stanica bojali su se raketnih napada i nisu ih otvarali. I glavna pijaca je oživjela, a ljudi su kupovali nove zalihe hrane i drugih potrepština. Vjernici su se okupili na redovnu molitvu petkom pred džamijom al-Susi, koja je prije dva dana porušena u jednom zračnom udaru. Molili su za mir i za snagu da izdrže . Imam Sheikh Saed Abed rekao je vjernicima da niko nikad neće pristati na izraelsku prisutnost u Gazi. On je, pored toga, odbacio sve izraelske optužbe da se unutar džamija poput ove sakriva oružje. Djeca se okupljaju pred vjerskom školom. Glavni učitelj Emad al-Dajany kaže da uprkos nasilja kojem su izložena, on djecu poučava da su svi vjernici, svi koji slave Boga - dobri ljudi. Kad su se vjernici, oko podneva, vraćali sa molitve, pronijela se vijest da je primirje prekršeno i da su se borbe nastavile. Prodavnise su se počele zatvarati, a stolovi uličnih trgovaca prazniti i sklapati. Plaže su se ispraznile a ribari su se vratili u luku. I parkovi su opustjeli. U Gazi je ponovo zavladala izolacija i strah.